
ДО 
ОБЩИНСКИ СЪВЕТ 
ГР.ПОМОРИЕ
                                       


ДОКЛАДНА ЗАПИСКА
                                                          
от

Иван Алексиев - Кмет на Община Поморие

Относно: Промяна на мястото на предоставяне и адреса на социалната услуга „Защитено жилище за лица с умствена изостаналост“ в с. Бата, община Поморие 
 

           УВАЖАЕМИ ГОСПОДИН ПРЕДСЕДАТЕЛ,
           УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

      
       
       В Община Поморие е получено писмо от Агенция за социално подпомагане /АСП/ с изх. № 91-00-1661/23.10.2026 г. и вх. рег. № 15-41-53/23.10.2026г, с приложена Заповед № РД01-1622/22.10.2026 г. на изпълнителния директор на АСП, с която е дадено предварително одобрение за промяна на мястото на предоставяне на социалната услуга „Защитено жилище за лица с умствена изостаналост“ в с. Бата, община Поморие, финансирана от държавния бюджет. Съгласно заповедта предварителното одобрение е за преместване на услугата, считано от  01.12.2026 г., от адрес: с. Бата, ул. „Социален дом“ № 1, община Поморие, област Бургас, на адрес: с. Бата, ул. „Иван Вазов“ № 29, община Поморие, област Бургас. Предварителното одобрение е издадено във връзка с подаденото от кмета на Община Поморие заявление с вх. № 08-00-13785/07.10.2026 г. по описа на АСП, допълнено с писмо с вх. № 08-00-13785#2/14.10.2026 г., след разглеждане на представените документи и при съобразяване със становището на Агенцията за качеството на социалните услуги. Промяната на мястото на предоставяне на услугата е насочена към осигуряване на подходяща материална база и по-добри условия за живот, подкрепа и ежедневни дейности на потребителите, както и за работа на екипа. Новата материална база е публична общинска собственост, съгласно посочения в заповедта на АСП Акт № 7613/10.04.2024 г. В придружителното писмо АСП изрично посочва необходимостта промяната да бъде извършена с решение на Общинския съвет по реда на чл. 87, ал. 1 във връзка с чл. 83 и чл. 84 от Правилника за прилагане на Закона за социалните услуги. След влизането му в сила решението следва да бъде изпратено от кмета на общината до Агенцията за социално подпомагане и Агенцията за качеството на социалните услуги в срок до 7 работни дни.
 Предвид гореизложеното и полученото предварително одобрение предлагам Общински съвет - Поморие да приеме следния:                                                        
   ПРОЕКТ НА РЕШЕНИЕ:
 
На основание чл. 21, ал. 1, т. 23 и ал. 2 от Закона за местното самоуправление и местната администрация, чл. 87, ал. 1 във връзка с чл. 83 и чл. 84 от Правилника за прилагане на Закона за социалните услуги и във връзка със Заповед № РД01-1622/22.10.2026 г. на изпълнителния директор на Агенцията за социално подпомагане, Общински съвет – Поморие
 
1.Променя, считано от 01.12.2026 г., мястото на предоставяне и адреса на социалната услуга „Защитено жилище за лица с умствена изостаналост“, финансирана от държавния бюджет, както следва: 

От адрес: 
с. Бата, ул. „Социален дом“ № 1, община Поморие, област Бургас; 

На адрес: с. Бата, ул. „Иван Вазов“ № 29, община Поморие, област Бургас. 

2. Възлага на кмета на Община Поморие да организира необходимите действия за изпълнение на решението и преместване на социалната услуга, като осигури непрекъснатост на грижата и подкрепата за потребителите.

3. Възлага на кмета на Община Поморие в срок до 7 работни дни от датата на влизане в сила на настоящото решение да го изпрати на Агенцията за социално подпомагане и на Агенцията за качеството на социалните услуги, съгласно чл. 87, ал. 2 от Правилника за прилагане на Закона за социалните услуги.

4. Предвид спешната необходимост от оптимизиране на работния процес и недопускане на неговото прекъсване, на основание чл. 60 от АПК, Общински съвет – Поморие допуска предварително изпълнение на решението.  

Приложения: 

1.Копие от Заповед № РД01-1622/22.10.2026 г. на изпълнителния директор на Агенцията за социално подпомагане.
2. Копие от писмо с изх. № 91-00-1661/23.10.2026 г. на Агенцията за социално подпомагане.

